stanford-oval/wikipedia huggingface dataset:
Vähentävä synteesi
Tyypillisen synteesin toimintaperiaate

Vähentävässä synteesissä oskillaattori tuottaa ensin aaltomuodon. Tyypillisesti alkuperäinen aaltomuoto on verrattain yksinkertainen, yleisimmät niistä ovat sini-, saha-, kantti- ja kolmioaalto. Jokaisella aaltomuodolla on oma, ainutlaatuinen sointivärinsä. Oskillaattori kykenee tuottamaan signaalia eri taajuuksilla, minkä ihminen aistii vaihtelevena äänen korkeutena.
Suodin (engl. filter, ”filtteri”) karsii oskillaattorien tuottamasta signaalista tiettyjä taajuuksia. Yleensä signaalista suodatetaan joko tietyn pisteen ylittäviä tai alittavia taajuuksia. Useimmissa syntetisaattoreissa on lisäksi resonanssiksi nimetty toiminto, joka korostaa suodattimen kynnysarvon tienoilla olevia taajuuksia.
Suotimesta ääni ohjataan vahvistimeen, joka verhokäyrän (envelope) avulla muokkaa äänen muotoa, kuten aikaa, joka äänen syttymiseen tai vaimenemiseen kuluu. Edelleen signaalia voidaan moduloida matalataajuusoskillaattorilla (LFO), jonka taajuus on niin matala, ettei sitä voi kuulla. Sen avulla voidaan kuitenkin tuottaa säännöllistä vaihtelua laitteen muihin toimintoihin. Äänenvoimakkuutta moduloimalla voidaan esimerkiksi tuottaa tremolon kaltainen efekti, äänenkorkeutta moduloimalla puolestaan vibrato.
Ykkönen

Ykkönen voi viitata muun muassa näihin:
ykkönen eli numero 1
Yle TV1, televisiokanava
Yle Radio 1 eli entinen Ylen Ykkönen, radiokanava
Radio Ykkönen, Helsingissä toiminut paikallisradio
Ykkönen, jalkapallosarja
Naisten Ykkönen, jalkapallosarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ykkönen”, voi hakea sivunnimihaulla, laajalla sivunnimihaulla tai tekstihaulla.
Yizhak Sadai

Yizhak Sadai
Yizhak Sadai (hepr. ‏יצחק סדאי‎; 13. toukokuuta 1935 Sofia – 26. helmikuuta 2019) oli bulgarialaissyntyinen, vuodesta 1949 Israelissa asunut säveltäjä. Hän opiskeli sävellystä Alexander Boskovichin, Roman Haubenstock-Ramatin ja Josef Talin johdolla. Lisäksi hän osallistui Darmstadtin kursseille 1960-luvulla ja tutustui Pariisissa Pierre Schaefferiin.
Sadai kirjoitti sävellystyönsä ohessa myös artikkeleita, esseitä ja musiikkikirjoja.  Hän perusti Rubin-musiikkiakatemian elektronisen musiikin studion Tel Avivissa vuonna 1974. Hän opetti Rubin-musiikkiakatemian lisäksi myös Jerusalemin musiikki- ja tanssiakatemiassa ja vieraili luennoitsijana Euroopassa ja Yhdysvalloissa. Hänelle myönnettiin vuonna 2008 EMET-palkinto.
Sadai on säveltänyt muun muassa orkesteriteokset Ricercare symphonique (1957), Nuances (1965), Anagramme (1975) ja Canti Fermi (1986), kantaatteja, kamarimusiikkiteoksia sekä elektroakustista musiikkia.
Věra Čáslavská

| Věra Čáslavská |
| --- | --- |
 Čáslavská vuoden 1967 EM-kilpailuissa.
Henkilötiedot
Syntynyt: 3. toukokuuta 1942 Praha, Tšekkoslovakia
Kuollut: 30. elokuuta 2016 (74 vuotta) Praha, Tšekki
Uran tiedot
Pituus:  160 cm
Paino:  58 kg
Laji:  telinevoimistelu
| Mitalit>  Olympialaiset  |
| --- | --- | --- |
|  Kultaa | Tokio 1964 | moniottelu |
|  Kultaa | Tokio 1964 | hyppy |
|  Kultaa | Tokio 1964 | puomi |
|  Kultaa | México 1968 | moniottelu |
|  Kultaa | México 1968 | hyppy |
|  Kultaa | México 1968 | eritasonojapuut |
|  Kultaa | México 1968 | permanto |
|  Hopeaa | Rooma 1960 | joukkuekilpailu |
|  Hopeaa | Tokio 1964 | joukkuekilpailu |
|  Hopeaa | México 1968 | puomi |
|  Hopeaa | México 1968 | joukkuekilpailu |
Věra Čáslavská (3. toukokuuta 1942 Praha – 30. elokuuta 2016 Praha) oli tšekkoslovakialainen telinevoimistelija ja moninkertainen olympiavoittaja sekä tšekkiläinen urheilujohtaja.
Ura

Čáslavská voitti vuosien 1960, 1964 ja 1968 olympialaisista kaikkiaan seitsemän kultaa ja neljä hopeaa. Hän on yhdessä Larisa Latyninan kanssa ainoa naisvoimistelija, joka on voittanut olympialaisten moniottelun kahdesti.
Vuosina 1958–1966 Čáslavská voitti MM-kisoissa yhteensä neljä kultaa, viisi hopeaa ja yhden pronssin.
Koska Čáslavská kannatti Tšekkoslovakian demokratisoitumisliikettä niin sanotussa Prahan keväässä, häneltä evättiin elokuussa 1968 tapahtuneen neuvostomiehityksen jälkeen oikeus matkustaa ulkomaille ja osallistua koti- tai ulkomaisiin kilpailuihin.
Kommunismin kaaduttua vuonna 1989 Čáslavskán asema parani huomattavasti. Hänestä tuli presidentti Václav Havelin neuvonantaja ja tšekkiläis-japanilaisen yhdistyksen kunniapuheenjohtaja. Lopetettuaan työskentelyn presidentinvirastossa Čáslavská valittiin Tšekin olympiakomitean puheenjohtajaksi. Vuonna 1995 hänestä tuli KOK:n jäsen.
Yksityiselämä

Čáslavská oli naimisissa 1968–1987 juoksija Josef Odložilin kanssa.
Čáslavská kuoli haimasyöpään 30. elokuuta 2016 sairaalassa Prahassa.
Aiheesta muualla

Kuvia tai muita tiedostoja aiheesta Věra Čáslavská Wikimedia Commonsissa
Välivainio

| Välivainio |
| --- | --- |

 Kaupungin kartta, jossa Välivainio korostettuna.
Kaupunki:  Oulu
Suuralue:  Puolivälinkankaan suuralue
Kaupunginosa nro:  60
Väkiluku:  3 053  31.12.2023
Työpaikkoja:  926 kpl   (31.12.2011)
Osa-alueet:  Välivainio
Etualalla Välivainio, taustalla Tuiran kerrostaloja
Välivainio on Oulun kaupunginosa lähellä kaupungin keskustaa. Alueella on paljon vanhoja omakotitaloja sekä Castrenin urheilukeskus. Välivainiolla sijaitsee myös Koskilinjat Oy:n varikko.  Kaupunginosassa asuu noin 2 700 asukasta.
Välivainio sijaitsee Tuiran pohjoispuolella, rajoittuen etelässä Oulun–Tornion rautatiehen, pohjoisessa Nelostiehen ja lännessä Kemintiehen (yhdystie 8156). Kaupunginosan yleisilme on lähiömäinen: alueella on runsaasti vanhoja puurakenteisia omakotitaloja, uudempaa kerrostaloasutusta on pääasiassa alueen länsiosassa.
Aiheesta muualla

Kuvia tai muita tiedostoja aiheesta Välivainio Wikimedia Commonsissa
Oulun kaupunginosat ja suuralueet
| 0 | 1 | 2 |
| --- | --- | --- |
| Suuralueet | Kaupunginosat |  |
| 1. Keskusta | I Pokkinen • II Vaara • III Vanhatulli • IV Hollihaka • V Leveri • Myllytulli • Intiö • Raksila |  |
| 2. Höyhtyä | Höyhtyä • Karjasilta • Lintula • Mäntylä • Nokela |  |
| 3. Oulunsuu | Kontinkangas • Oulunsuu • Peltola • Värttö |  |
| 4. Kaukovainio | Hiironen • Kaukovainio |  |
| 5. Nuottasaari | Limingantulli • Nuottasaari • Äimärautio |  |
| 6. Kaakkuri | Kaakkuri • Kiviniemi • Metsokangas • Perävainio |  |
| 7. Maikkula | Hangaskangas • Heikkilänkangas • Iinatti • Juurusoja • Knuutila • Maikkula • Madekoski • Pikkarala |  |
| 8. Tuira | Hietasaari • Koskikeskus • Pikisaari • Toppilansaari • Tuira • Vihreäsaari |  |
| 9. Puolivälinkangas | Isko • Puolivälinkangas • Pyykösjärvi • Takalaanila • Välivainio |  |
| 10. Koskela | Alppila • Koskela • Taskila • Toppila |  |
| 11. Pateniemi | Rajakylä • Pateniemi • Herukka |  |
| 12. Kaijonharju | Kaijonharju • Kuivasjärvi • Liikanen • Linnanmaa • Ritaharju |  |
| 13. Myllyoja | Haapalehto • Hintta • Kirkkokangas • Kynsilehto • Laanila • Myllyoja • Parkkisenkangas |  |
| 14. Sanginsuu | Lapinkangas • Sanginjoki • Sanginsuu • Ulkosanki |  |
| 15. Korvensuora | Heikinharju • Korvenkylä • Korvensuora • Rusko • Ruskonselkä • Saviharju • Talvikangas |  |
| 16. Ylikiiminki | Jolos • Nuoritta • Vepsä • Vesala • Vuotto • Ylikiiminki |  |
| 17. Hiukkavaara | Haukkasuo • Hiukkavaara • Kivikkokangas · Niiles • Puolukkakangas • Saarela • Vanha Hiukkavaara |  |
| 20. Haukipudas | Haukipudas • Jokikylä • Martinniemi |  |
| 21. Kello | Kalimenkylä • Kello |  |
| 30. Kiiminki | Alakylä • Hannus • Huttukylä • Kiiminki |  |
| 31. Jääli | Jäälinkylä • Välikylä |  |
| 40. Oulunsalo | Kylänpuoli • Oulunsalo • Salonpää |  |
| 50. Yli-Ii | Pahkala • Tannila • Yli-Ii |  |
Vääksyn helluntaiseurakunta

| Vääksyn helluntaiseurakunta |
| --- | --- |

Suuntautuminen:  helluntaiherätys
Kirkkokunta:  itsenäinen
Perustettu:  1981
Pääkirkko:  Helluntaitemppeli Huoltorinne 1 17200 Vääksy
Aiheesta muualla
Sivusto
Infobox OKNimi-testi OK: 
Vääksyn helluntaiseurakunta on Asikkalassa toimiva helluntaiseurakunta. Seurakunta on perustettu vuonna 1981. Seurakunnan toimitilat sijaitsevat Asikkalan Vääksyssä Huoltorinteellä.
Seurakunnan toimintamuotoihin kuuluvat jumalanpalvelusten ja sanan ja rukouksen iltojen lisäksi Israel-työ, lapsi- ja nuorisotyö, koulutyö, eläkeläisten toiminta, diakonia, musiikkitoiminta ja lähetyspiiri. Vääksyn helluntaiseurakunnan yhteydessä on toiminut Royal Rangers-partiojärjestö.
Toimitilat

Vääksyn helluntaiseurakunnan temppeli on valmistunut vuonna 1981. Helluntaitemppelin pinta-ala on 905 neliömetriä ja kirkkosalissa on istumapaikkoja 260 henkilölle. Helluntaitemppelin suunnittelija on arkkitehti Veikko Gröhn.
Wąbrzeźnon piirikunta

Wąbrzeźnon piirikunta (puol. powiat wąbrzeski) on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 34 194. Piirikunta jakautuu hallintokeskus Wąbrzeźnon kaupunkikuntaan ja neljään maalaiskuntaan (Dębowa Łąka, Książki, Płużnica sekä Wąbrzeźno).
Wąbrzeźnon piirikunnan pinta-alasta arviolta 8,4 prosenttia oli metsän peitossa vuonna 2018.
Wąbrzeźnon piirikunnan työttömyysaste oli vuoden 2018 lopussa 11,4 prosenttia. Luku on huomattavan suuri koko Puolan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Wąbrzeźnon piirikunnassa oli 34 194 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 35 271 ja sen ennakoidaan vuoteen 2050 mennessä pienenevän 28 436 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 18,2 prosenttia, työikäisten 61,2 prosenttia ja eläkeikäisten 20,6 prosenttia väestön keski-iän ollessa 41,2 vuotta. Elävänä syntyi vuonna 2019 yhteensä 317 lasta.
Władysław Bobowski

Władysław Bobowski

Władysław Bobowski (s. 19. maaliskuuta 1932) on puolalainen roomalaiskatolinen piispa. Hänet vihki papiksi Tarnówin hiippakuntaan Karol Pękala 23. kesäkuuta 1957. Hänet nimitettiin Tarnówin vihkipiispaksi ja Abernethian titulaaripiispaksi 23. joulukuuta 1974. Piispaksi vihkiminen seurasi 2. helmikuuta 1975. Pääkonsekraattorina toimi Jerzy Karol Ablewicz, jota avustivat Piotr Bednarczyk ja Józef Gucwa.
Bobowski jäi eläkkeelle 20. lokakuuta 2009.
Yame

| Yame (八女市) |
| --- | --- |
 Teen viljelyä Yamessa
 lippu:  Symboli
 Yamen sijainti Fukuokan prefektuurissa
 Yame
 Koordinaatit: 33°12′43″N, 130°33′28″E 
Valtio:  Japani
Alue:  Kyūshū
Prefektuuri:  Fukuokan prefektuuri
Pinta-ala:  
 – Kokonaispinta-ala:  482,44 km²
Väkiluku (07/2019):  63 083
 – Väestötiheys:  130,8 as./km²
Symbolit:  
 – Puu:  Teepensas, kamferipuu
 – Kukka:  Krysanteemi, japaninsinisade, Rhododendron subg. Hymenanthes
 
 http://www.city.yame.fukuoka.jp/ 
Infobox OKVirheellinen NIMI-arvo: 
Yame (jap. 八女市, Yame-shi) on Japanin kaupunki Kyūshūn saarella Fukuokan prefektuurissa. Se sijaitsee sisämaassa prefektuurin eteläosassa Kurumen kaupungin kaakkoispuolella ja rajautuu etelässä Kumamoton sekä idässä Ōitan prefektuuriin. Kaupungin keskiosissa on tasankoa, idässä laajoja metsä- ja vuoristoalueita. Yamessa on 63 083 asukasta (heinäkuussa 2019) ja sen pinta-ala on 482,44 neliökilometriä.
Nihonshokissa mainitaan alueen vuorilla asuva kami Yametsuhime (jap. 八女津媛), jolta paikkakunnan on sanottu saaneen nimensä. Alueella on säilynyt lukuisia kofun-hautakumpuja. Kun Yamen kaupunki perustettiin kuntaliitoksen myötä vuonna 1954, siellä oli reilut 40 000 asukasta. Vuosina 2006 ja 2010 kaupunkiin liitettiin useita ympäristön kuntia, ja sen pinta-ala moninkertaistui. Samalla siitä tuli Fukuokan prefektuurin toiseksi suurin kunta. Kaupungissa tuotetaan perinteisiä käsitöitä, kuten japaninpaperia, alttareita ja paperilyhtyjä, sekä teetä ja muun muassa siitakesieniä. Yamessa viljeltyä vihreää teetä (yamecha) pidetään yhtenä Japanin korkealaatuisimmista.
Aiheesta muualla

Kuvia tai muita tiedostoja aiheesta Yame Wikimedia Commonsissa
Kaupungin internetsivut (japaniksi)
Wągrowiecin piirikunta

Wągrowiecin piirikunta (puol. powiat wągrowiecki) on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 70 233. Piirikuntaan kuuluvat kuusi kuntaa ovat Damasławek, Gołańcz, Mieścisko, Skoki, Wągrowiec ja Wapno.
Wągrowiecin piirikunnan pinta-alasta noin 19 prosenttia on metsän peitossa.
Piirikunnan väestöpyramidi 2014.
Vuoden 2019 lopussa Wągrowiecin piirikunnassa arvioitiin olevan 70 233 asukasta, joista 50,4 prosenttia naispuolisia ja 49,6 prosenttia miespuolisia. Puolan väestönlaskennassa 2011 väkiluvun laskettiin olevan 69 444 ja sen ennakoidaan vuoteen 2050 mennessä pienenevän 66 378 asukkaaseen. Alle 18-vuotiaiden arvioidaan vuoden 2019 lopussa muodostaneen 20,4 prosenttia piirikunnan väestöstä, työikäisten 60,8 prosenttia ja eläkeikäisten 18,8 prosenttia väestön keski-iän ollessa 39,7 vuotta. Elävänä syntyneiden määräksi arvioitiin 728 lasta.
Zeiss-Groß-planetaario

Zeiss-Groß-planetaario ja sen halkaisijaltaan 30-metrinen kupoli
Planetaarion pienempi esityssali
Zeiss-Groß-planetaario on Saksan pääkaupungissa Berliinissä, Prenzlauer Bergin kaupunginosassa, sijaitseva planetaario. Se avattiin vuonna 1987, ja nykyisin se on osa Die Stiftung Planetarium Berlin -säätiötä. Planetaarion kahdessa esityssalissa on yhteensä 467 paikkaa. Rakennuksen uudistustyö valmistui vuonna 2016.
Julkista liikennettä käyttäen Zeiss-Groß-planetaarioon voi saapua S-Bahn-junalla, raitiovaunulla tai linja-autolla. Vuonna 2021 planetaarioesityksen lipun perushinta oli 9 euroa. Planetaarion esityssalit ovat esteettömiä.
Tähtitiede-esitysten lisäksi planetaariossa on esillä vaihtuvia näyttelyjä.
Węgorzewon piirikunta

Węgorzewon piirikunta (puol. powiat węgorzewski) on Puolan piirikunta Warmia-Masurian voivodikunnassa. Sen väkiluku oli vuoden 2019 lopussa 22 638. Piirikunta on jaettu kolmeen maalaiskuntaan, jotka ovat Budry, Pozezdrze sekä Węgorzewo ja niissä on kylien lisäksi yksi kaupunki; hallintokeskus Węgorzewo.
Węgorzewon piirikunta syntyi 1. tammikuuta 2002, mihin asti siihen nykyisin kuuluvat kunnat olivat osa Giżyckon piirikuntaa.
Węgorzewon piirikunnan pinta-alasta arviolta 21 prosenttia oli metsän peitossa vuonna 2018.
Węgorzewon piirikunnan työttömyysaste oli vuoden 2018 lopussa 15,1 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.
Piirikunnan väestöpyramidi 2014.
Vuoden 2019 lopussa Węgorzewon piirikunnassa arvioitiin olevan 22 638 asukasta, joista 50,3 prosenttia naispuolisia ja 49,7 prosenttia miespuolisia. Puolan väestönlaskennassa 2011 väkiluvun laskettiin olevan 23 815 ja sen ennakoidaan vuoteen 2050 mennessä pienenevän 17 717 asukkaaseen. Alle 18-vuotiaiden arvioitiin vuoden 2019 lopussa muodostaneen 16,5 prosenttia piirikunnan väestöstä, työikäisten 60,9 prosenttia ja eläkeikäisten 22,6 prosenttia väestön keski-iän ollessa 43 vuotta. Elävänä syntyneiden määrä oli vuonna 2019 yhteensä 179 lasta. Väestönlaskennassa 2011 puolalaisten lisäksi ainoa vähintään prosentin väestöstä muodostava ryhmä olivat ukrainalaiset, joita oli yhteensä 1 438 eli kuusi prosenttia piirikunnan koko väestöstä.
Flanderinhevonen

| Flanderinhevonen |
| --- | --- |

Alkuperä ja nimet
Alkuperämaa::  Belgia
Flanderinhevonen on Belgian Flanderista kotoisin oleva hevosrotu, jota käytetään veto- ja vaunuhevosena. Ulkomuodoltaan se on yleensä ruskea, raskasrakenteinen, 165–175 cm korkea hevonen.
Lajin kanta on laskemassa.
Nykyisin flanderinhevosen perimää on jäljellä muun muassa brabantinhevosessa, clydesdalenhevosessa, shirehevosessa, belgiantyöhevosessa ja suffolkinhevosessa.
Ykkös-Lohja

Ykkös-Lohja on läntisellä Uudellamaalla keskiviikkoisin ilmestyvä ilmaisjakelulehti. Vuonna 1988 perustetun lehden päätoimittajana toimi Jukka Kuparinen kevääseen 2015, jolloin uudeksi päätoimittajaksi tuli Kari Oksanen. Lehden kotipaikkakunta on Lohja. Lehden tavanomainen painos on yli 34 000 kappaletta, ja laajennettu painos yli 44 000 kappaletta. Lehden jakelualueeseen sisältyy Lohjan lisäksi Karjalohja, Siuntio, Nummela, Ojakkala sekä Nummi-Pusula. Laajennettua painosta jaetaan lisäksi Vihdin kirkonkylään ja Karkkilaan. Ykkös-Lohja julkaisee kesälehti Lännen Helmen aina kesäkuun ensimmäisellä viikolla. Lännen Helmi jaetaan Hangosta Karkkilaan ja se jaetaan noin 60 000 talouteen.
Ykkös-Lohjan oheispalveluina on myös alueellisia digisivustoja, kuten www.tynninharju.fi
Ja sitä aiemmin avatut sivustot kuten ostalohjalta.fi  muijala.fi, lempola.fi sekä pappilankorpi.fi ja pari uutta on vielä tulossa 2022-24 aikana.
Aiheesta muualla

Lehden kotisivut
William Otsakorpi
Kirjallisuutta

Jaakko Okker : * Ester ja William : tulevaisuuden pellon kylväjät : William ja Ester Otsakorven säätiön juhlakirja. William ja Ester Otsakorven säätiö 2003
Aiheesta muualla

William ja Ester Otsakorven Säätiön sivut
Visegrád 24

| Visegrád 24 |
| --- | --- |

 Kuvakaappaus Visegrad24.org-verkkosivusta tammikuussa 2023.
Verkkosivusto:  visegrad24.org
Slogan:  Return to Europe – News from the Visegrad Region
Kotipaikka:  Puola
Tyyppi:  verkkouutispalvelu
Kielet:  englanti
Avattu:  tammikuu 2020
Visegrád 24:n Twitter-tilin näkymä tammikuussa 2023. Visegrád 24 on perustettu Twitter-tiliksi ja se on yhä sen merkittävin sosiaalisen median tili.
Visegrád 24 on puolalainen verkkouutispalvelu.
Visegrád 24 on yksi suurimmista englanninkielisistä Keski- ja Itä-Eurooppaa koskevia tietoja tarjoavista palveluista. Palvelu ilmoittaa kokoavansa ja toimittavansa Keski- ja Itä-Eurooppaa koskevia uutisia, poliittisia aiheita, ajankohtaisia tapahtumia, historiaa ja kulttuuria. Vuonna 2022 palvelu on keskittynyt enimmäkseen Ukrainan sotaan. Palvelu on perustettu Twitter-tilinä tammikuussa 2020. Marraskuussa 2023 palvelulla oli 799 000 seuraajaa Twitterissä, 183 000 seuraajaa TikTokissa, 24 000 seuraajaa Facebookissa ja 21 000 seuraajaa Instagramissa. Lisäksi sillä on tilit Telegramissa ja YouTubessa. Visegrád 24 ei tuota uutta uutissisältöä vaan sen sisältö perustuu aiemmin julkaistujen tietojen jakamiseen ja uudelleenjulkaisuun. Palvelun verkkosivustolla Visegrád24.org:issa ei ole uutisia vaan se on vain lahjoitusten vastaanottoa varten.
Visegrád 24 on julkaissut valeuutisia: se on muun muassa väittänyt, että Leonardo DiCaprio lahjoitti 10 miljoonaa dollaria Ukrainalle ja että Pornhub esti pääsyn sivustolleen Venäjältä. Visegrád 24 ei usein kerro lähteitään ja on julkaissut vuosia vanhoja valokuvia uusina ja käyttänyt harhaanjohtavaa kuvitusta. Ukrainan sodan myötä Visegrád 24:stä on tullut suosittu ja siihen ovat viitanneet suurin osa Puolan mediasta sekä muun muassa CNBC, Daily Express, Euractiv ja The Times of Israel. Tarton yliopiston yhteiskuntatieteellisen tiedekunnan tutkijat listasivat Visegrád 24:n maaliskuussa 2022 kokoamaansa luetteloon luotettavista Ukrainan sotaan liittyvistä tiedonlähteistä. Ulkopoliittisen instituutin tutkijan Minna Ålanderin mukaan Visegrád 24 ei ole uskottava uutislähde. Ålander piti palvelun rahoitusta hämäränä, totuuden ja valheen rajaa palvelun julkaisuissa häilyvänä ja katsoi Visegrád 24:n edustavan ”hyvin epärakentavaa Ranska- ja Saksa-vastaista agendaa”. Ålanderin mukaan Visegrád 24 on tai on ainakin ollut lähellä Viktor Orbánia.
Visegrád 24 oli ensimmäinen ulkomainen sosiaalisen median tili, joka julkaisi videon Suomen pääministeri Sanna Marinin ”bilekohusta” elokuussa 2022. Visegrád 24:n toimintaa selvittänyt OKO Pressin juttu piti huomionarvoisena Visegrád 24:n ensijulkaisijan roolia ajankohtana, jolloin Marin toimi pääministerinä Suomen Nato-jäsenhakemuksen aikana. OKO Pressin juttu piti ”häväistysvideon” julkaisua tyypillisenä Venäjän tiedustelupalvelun toimintatapana. Video sai Visegrád 24:n tilillä noin 10 miljoonaa katselukertaa.
Tekijät

Visegrád 24 toimii anonyymisti.
Muutama kuukausi Visegrád 24:n perustamisen jälkeen slovenialainen politiikan tutkija Mario Plesej kysyi palvelulta, ketkä sitä pyörittivät, ja Visegrád 24 vastasi, että sen takana on ryhmä enimmäkseen konservatiivisia ystäviä, joista moni työskenteli uutisalalla ja ovat kiinnostuneita Visegrád-ryhmästä ja Kolmen meren aloitteesta.
Syksyllä 2022 puolalaiset uutissivut TrueStory ja OKO Press selvittivät, ketkä olivat Visegrád 24:n takana. Selvityksen mukaan tilin takana olisivat ainakin Adam Starzyński ja Stefan Tompson.
Puolalainen toimittaja Adam Starzyński on työskennellyt oikeistolaisen puolalaisen televisiokanava TV Republikan englanninkieliselle palvelulle. Starzyńskin tiedetään toimittaneen myös hyvin konservatiivista Twitter-tiliä BasedPoland, jolla oli 150 000 seuraajaa ennen kuin Twitter poisti tilin. Starzyński on keskeinen henkilö MEGA-liikkeessä (Make Europe Great Again), joka on epämuodollinen liike, joka muistuttaa Donald Trumpin johtamaa Make America Great Again -kampanjaa, joka pyrkii levittämään ksenofobiaa ja populistisia näkemyksiä. BasedPoland-tili tunnettiin pakolaisvastaisesta sisällöstään ja oikeistolaisten poliittisten johtajien ylistyksestä, näiden joukossa muun muassa Puolan hallitus, Jair Bolsonaro, Matteo Salvini ja Viktor Orbán. Starzyński tukee sosiaalisessa mediassa Adam Starski -nimellä Ukrainaa ja eurooppalaista äärioikeistoa. Starzyński on työskennellyt State of Poland -säätiölle maaliskuusta 2020 lähtien.
Brittiläinen viestintäasiantuntija Stefan Tompson on työskennellyt Puolassa vuodesta 2014 lähtien ja on vuodesta 2020 lähtien ylläpitänyt englanninkielistä YouTube-kanavaa Puolan historiasta. Tompsonilla on myös yhteyksiä MEGA-liikkeeseen. Hän on saanut rahoitusta Puolan elokuvasäätiöltä ja hänen videoitaan on julkaistu Visegrád 24 -tilillä. Rzeczpospolitan haastattelussa syyskuussa 2022 Tompson kertoi, että hän on luonut Visegrád 24:n tilit ja ylläpitää niitä yhdessä sosiaalisen median alalla työskentelevien ystäviensä kanssa. Hän kielsi väitteen, että Marinia esittävä ”bilekohu”-video olisi julkaistu ensimmäisenä Visegrád 24:llä. Hän myös piti pääministerin juhlimista geopoliittisesti jännitteisenä aikana kyseenalaisena ja totesi uskovansa, että moni tuki Suomen Nato-jäsenhakemusta vain, koska “Sanna Marin on kaunis nainen”. Tompsonin mukaan liberaalit näkemykset ovat sosiaalisessa mediassa yliedustettuina konservatiivisiin näkemyksiin verrattuna. Hän tuomitsi Viktor Orbánin Venäjä-mielisen näkemyksen Ukrainan sotaan, mutta painotti, että Orbánin näkemys lännen identiteettikriisistä on oikea eikä sen näkemyksen levittäminen ollut Venäjän edun ajamista. Tompson työskentelee Puolan yleisradioyhtiö Telewizja Polskalle.
TrueStory on arvioinut, että Visegrád 24:n perustaja olisi Wojciech Pawelczyk, joka on konservatiivisen amerikkalaisen toimittajan Jack Posobiecin yhteistyökumppani.
Suhde Puolan hallintoon ja puolalaiseen oikeistokonservatismiin

Visegrád 24:n TikTok- ja Instagram-tilit ylistävät Puolan hallituksen poliitikkoja ja levittävät heidän lausuntojaan. Puolalaiset oikeistokonservatiivipoliitikot nostivat Visegrád 24:n Twitter-tiliä esille ennen kuin se nousi suosioon. OKO Pressin selvityksen mukaan Visegrád 24:llä on läheiset suhteet Puolan ulkoasiainhallintoon.
Puolan varaulkoministeri Szymon Szynkowski vel Sęk sanoi vuonna 2021, että Visegrád 24 ei ole Visegrád-ryhmän tai Puolan Visegrád-ryhmän puheenjohtajuuden virallinen tili, mutta että Puolan hallinto arvostaa sen tekemää työtä tiedottaa Visegrád-ryhmän toiminnasta. Puolalaiset diplomaatit ja Puolan pääministerinkanslian englanninkielinen tili ovat maininneet ja merkinneet Visegrád 24:n tilin julkaisuihinsa usein, etenkin Puolan Visegrád-ryhmän puheenjohtajuuden aikana 2020–2021. Visegrád 24 oli puolalaisten oikeistopoliitikkojen suosiossa jo ennen kuin se Ukrainan sodan myötä vakiinnutti asemansa ja nousi yleiseen suosioon. Myös Unkarin suurlähettiläs Eduard Habsburg merkitsi Visegrád 24:n julkaisuunsa vuonna 2021. Useimmiten Visegrád 24:n merkitsi julkaisuihinsa Puolan valtion kansallisen kehityspankin Bank Gospodarstwa Krajowegon johtaja Beata Daszyńska-Muzyczka aikana, jolloin pankki oli perustamassa Kolmen meren aloitteen investointirahastoa. Daszyńska-Muzyczka on rahaston hallintoneuvoston puheenjohtaja, puolalaisen ulkoasiantutkimuksen yksikön jäsen ja State of Poland -säätiön hallituksen jäsen.
Puolan ulkoministeriö on kiistänyt yhteytensä Visegrád 24:ään.